Pearl S. Buck

**Pearl Sydenstricker Buck** (Hillsboro, Mendebaldeko Virginia, 1892ko ekainaren 26- Danby, Vermont, 1973ko martxoaren 6) Ameriketako Estatu Batuetako idazlea izan zen. 1938an bilakatu zen herrialde hartako lehendabiziko emakume Literaturako Nobel Saria irabazten. *The Good Earth* ("Lur ona") bere libururik ezagunena da.

## Biografia 
Txinan bizi izan zen misiolari baten alaba zen, eta herri hura izan zuen gaitzat bere eleberri gehienetan. Haurtzaroa Txinan igaro zuenez, ingelesa bigarren hizkuntz eduki zuen txikitan. Helduaroan mintzaira nagusia izan zuen, baita literatur produkzioan ere.  Bere txinerazko izena **Sai Zhenzhu** () izan zen.

### Heziketa 
Amaren eskutik jaso zuen oinarrizko hezkuntza eta Kung izeneko tutore batek  irakatsi zizkion txinatar literaturaren klasikoak, Konfuzioren teoriak eta asiar herrialdearen historia. Era berean, haurtzainak eta familiako sukaldariak txinatar ohiturei buruzko ipuinak, istorioak eta pasadizoak kontatzen zizkioten. Miss Jewell 's Day School Shangaiko eskola amerikarrean sartu zenean, Pearl konturatzen hasi zen ordura arte presbiteriar misioan gurasoekin partekatu zuen mundua, seguru eta kezkarik gabea, ez zela existitzen zen bakarra, eta handik kanpo beste mundu oso desberdin batzuk zeudela. 1910ean, Amerikako Estatu Batuetara itzuli zen eta Virginiako unibertsitate batean Psikologia ikasteko matrikula egin zuen. Bere portaerak eta txinatar estiloko ile mozketak arreta deitzen zuen ikaskideen artean, eta horrek deseroso sentiarazi zuen. Bestalde, Sydenstricker-ek prostitutei hezkuntzan laguntzeko boluntariotza batetik atera berritan zela, ez zuen giro elitista hartan ondo hartu. .Bi mundu ezberdinen artean hazi nintzen, bata amerikarren ikuspegi estu eta garbiko munduari dagokio; bestea, berriz, txinatarren mundu zabal, zoriontsu, alai eta ez hain garbi bati. Bi munduak ez dira komunikatzen. Txinatarren kasuan, txineraz hitz egiten dut, haietako bat bezala jokatzen dut, haiek bezala jaten dut, eta beren pentsamenduak eta sentimenduak partekatzen ditut. Amerikarren munduan, konexio atea ixten dut. *Pearl S. Buck* 

### AEBn idazle gisako arrakasta 
1930ean argitaratu zuen bere lehen eleberria. 1935ean dibortziatu eta berriro ezkondu zen Richard Walshekin. Sei seme-alaba adoptatu zituzten. Urte horietan hasi zen bere lanengatiko errekonozimendua jasotzen: Pullitzer (1931) eta Nobel Sariak (1938), besteak beste.  1937an, Japoniak zibilenganako sarraski odoltsu bat eragin zuen Nankin hirian, eta berria jakin bezain laster, Buckek artikulu bat argitaratu zuen Japoniako armadaren gehiegikeriak gaitzesteko. 1940an, bigarren mundu gerran, txinatar biztanleei bidaltzeko laguntza ekonomiko eta medikoa biltzen ibili zen, eta laguntza-elkarte bat eratzeko deia egin zuen. Buck bizitza osoan zehar emakumeen eta eskubide zibilen aldeko aktibista nekaezina izan zen. 1949an, *Welcome House* sortu zuen, Asiako eta beste arraza batzuetako haurrak onartzen zituen lehen adopzio-agentzia, eta, urte batzuk geroago, 1964an, *Pearl S. Buck Fundazioa* sortu zuen, adopziorako hautagai ez ziren asiar-estatubatuar haurrei arreta eskaintzen ziena eta Asiako herrialdeetako milaka umeri ere laguntza eskaintzen ziena. 

## Sariak eta errekonozimenduak 
* 1931en Pullitzer Saria, sari hori lortu zuen lehen emakume iparramerikarra eta Txinari buruz idatzita mendebaldeko lehena saria jasotzen. 
* 1938an Nobel Saria. 

## Irudi galeria 

Fitxategi:Pearl Buck (Nobel).jpg|alt=
Fitxategi:Pearl S. Buck by Clara Sipprell, c. 1950, gelatin silver print, from the National Portrait Gallery - NPG-NPG 82 181.jpg|alt=
Fitxategi:Pearl Buck and Swedish King.gif|alt=
Fitxategi:Smithsonian - NPG - Pearl S. Buck - NPG.87.168.jpg|alt=
Fitxategi:Pearl Buck 1972.jpg|alt=
Fitxategi:Statue of Pearl S. Buck.jpg|alt=
Fitxategi:Former Residence of Pearl S. Buck in Zhenjiang.jpg|alt=
Fitxategi:Pearl s buck house nju entrance.jpg|alt=

## Erreferentziak 
## Ikus, gainera 
* Ingelesezko literatura.
* Literatura amerikarra

## Kanpo estekak 
* :Pearl S. Buck International erakundearen webgune ofiziala.
* :Pearl S. Buck IMDb webgunean.
* Pearl S. Bucken irudiak (Gettyimages)
* Discurso de Pearl S. Buck al recoger el Premio Nobel de Literatura de 1938